Ο **Ανρί Λαντρί** (**Henri Desire Landru**, Παρίσι, 12 Απριλίου 1869 – Βερσαλλίες, 25 Φεβρουαρίου 1922) ήταν Γάλλος εγκληματίας, κατά συρροήν δολοφόνος. Το χρονικό διάστημα από το Δεκέμβριο του 1915 έως τον Ιανουάριο του 1919 και πλησίον του χωριού Gambais, κοντά στο Παρίσι, ο Λαντρί σκότωσε τουλάχιστον επτά γυναίκες. Ακόμη τρεις γυναίκες ήταν προηγουμένως (από το Δεκέμβριο του 1914 έως τον Αύγουστο του 1915) θύματά του, όπως κι ένας νεαρός άνδρας, σε μία οικία που νοίκιαζε στην κωμόπολη Vernouillet (35 χλμ. βορείως του Παρισιού). Είναι σχεδόν βέβαιο ότι ο αριθμός των ανθρώπων που δολοφόνησε ήταν ακόμη μεγαλύτερος, ωστόσο τα ίχνη κάποιων θυμάτων του δεν βρέθηκαν ποτέ. Οι εφημερίδες της εποχής τον ονόμασαν εμφαντικά ως ο «Κυανοπώγων του Gambais».

Ο Λαντρί συνελήφθη τελικά, στις 12 Απριλίου του 1919, ημέρα των 50ων γενεθλίων του, σε ένα διαμέρισμα του προαστίου της Παρισινής πρωτεύουσας, Gare du Nord, στο οποίο έμενε με την 24χρονη ερωμένη του, μία επίδοξη χορεύτρια των καμπαρέ. Η αστυνομία, ύστερα από έρευνες, κατέληξε στο συμπέρασμα ότι ο Λαντρί είχε σχετιστεί με περισσότερες από 280 ευκατάστατες γυναίκες κατά τη διάρκεια του Α’ Παγκοσμίου Πολέμου, από τις οποίες όμως οι εβδομήντα δύο, δεν εντοπίστηκαν. 

Το Δεκέμβριο του 1919 συνελήφθησαν επίσης η σύζυγός του ηλικίας 51 ετών μαζί με τον μεγαλύτερο γιο τους, ως ύποπτοι συνενοχής στις κλοπές που ο Λαντρί είχε διενεργήσει σε βάρος των θυμάτων του. Ωστόσο και οι δύο τους αρνήθηκαν πως γνώριζαν το παραμικρό για τις παράνομες πράξεις του. Αμφότεροι αφέθηκαν ελεύθεροι επτά μήνες αργότερα, καθώς δεν στάθηκε δυνατό να στοιχειοθετηθεί κάποια κατηγορία σε βάρος τους. 

Ο Λαντρί επέμενε στην αθωότητά του καθ' όλη τη διάρκεια μίας παρατεταμένης ανάκρισης, η οποία διήρκεσε για περισσότερο από ένα έτος. Στο τέλος οι Αρχές κατάφεραν να του απαγγείλουν κατηγορίες για τη δολοφονία των δέκα προαναφερομένων γυναικών και του έφηβου γιου της μίας εξ’ αυτών. Η δίκη του διεξήχθη στις Βερσαλλίες το Νοέμβριο του 1921 και γνώρισε μεγάλη δημοσιότητα, με πολλές γνωστές προσωπικότητες της τότε γαλλικής κοινωνίας όπως το Μορίς Σεβαλιέ κ.α.να βρίσκονται στο ακροατήριο. Στις 30 Νοεμβρίου ο Λαντρί κρίθηκε ένοχος για 11 ανθρωποκτονίες και καταδικάστηκε σε θάνατο. Καρατομήθηκε στις 25 Φεβρουαρίου του επόμενου έτους.

Η ιστορία του Λαντρί μεταφέρθηκε τόσο στο θέατρο, όσο και στον κινηματογράφο.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119637880. Ανακτήθηκε στις 10  Οκτωβρίου 2015.
2. ↑  «Gran Enciclopèdia Catalana» (Καταλανικά) Grup Enciclopèdia. 0036459.
3. 1 2  *GeneaStar*. landruh.
4. ↑  *Roglo*. p=henri;n=landru.
5. 1 2  www.landrucimetieres.fr/spip/spip.php?article324#Landru. Ανακτήθηκε στις 4  Ιουνίου 2020.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119637880. Ανακτήθηκε στις 10  Οκτωβρίου 2015.
7. ↑   van der Made, Jan (29 Νοεμβρίου 2018). "New evidence shines light on France's most notorious serial killer". Ανακτήθηκε στις 29/1/2019
8. ↑  ^ ‘Liste des femmes ayant été en correspondance ou en relations avec Landru’, Paris Police Archives, Carton JA 30, Dossier Général
9. ↑   Tomlinson, Richard (2018). Landru's Secret: The Deadly Seductions of France's Lonely Hearts Serial Killer. Yorkshire and Philadelphia: Pen & Sword. σελ. 226. ISBN 978 1 52671 529 6.
10. ↑  ^ "Mise en liberté de Mme Landru et de son fils". Le Gaulois. 13 Ιουλίου 1920
11. ↑  Γιώργος Φριντζήλας, «Drama Perpetua» Ανακτήθηκε στις 15/5/2020
12. ↑  «Λαντρί, ο δολοφόνος των γυναικών» Ανακτήθηκε στις 15/5/2020

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71399777
* LCCN: nr89005262
* ISNI: 0000 0001 1668 4812
* GND: 119041480
* SUDOC: 027639452
* BNF: cb119637880 (data)
* NKC: jn20000701002

 |

 |